లంబోర్ఘిని
ఆటోమోబిలి లంబోర్ఘిని S.p. A., సాధారణంగా లంబోర్ఘిని [4] అని సంబోధించబడే ఈ సంస్థ, సంట్'అగాటా బోలోనీస్ అనే ఒక చిన్న నగరములో ఉన్న ఇటలి దేశానికి చెందిన ఒక వాహన తయారి సంస్థ. ఈ సంస్థని 1963లో ఉత్పత్తి రంగములో అగ్రగణ్యుడైన ఫెర్రుక్కియో లంబోర్ఘిని స్థాపించారు. అప్పటినుండి ఈ సంస్థ యొక్క ఆధిపత్యము అనేక సార్లు మార్పు చెంది, 1998లో జర్మనీకి చెందిన కారు తయారి సంస్థయిన ఆడీ AGకి సంక్రమించి దానికి ఉపసంస్థగా మారింది. (ఆడీ, వోల్క్స్ వాగన్ వర్గానికి చెందిన ఒక ఉపసంస్థ). లంబోర్ఘిని సంస్థ సొగసైన మరియు అసాధారణమైన కార్ల రూపకల్పనలో విస్తృతమైన గుర్తింపు పొందింది. ఈ సంస్థ యొక్క కార్లు సిరిసంపదలకు మంచి పనితీరుకు చిహ్నాలుగా నిలిచాయి.
రోమన్ అబ్రమోవిచ్
సైనిక సర్వీసులో ఉన్న సమయంలో రోమన్ అబ్రమోవిచ్ తన మల్టీ-బిలియన్-డాలర్ వ్యాపారాన్ని ప్రారంభించారు. అందులో భాగంగా దొంగలించబడిన గ్యాసోలిన్‌ను తన విభాగంలోని కొంతమంది ఉన్నతాధికారులకు ఆయన అమ్మేవారు. సోవియట్ సైన్యంలో కొంతకాలం పనిచేసిన తర్వాత, ఆయన తన మొదటి భార్య ఓల్గాను వివాహం చేసుకున్నారు. మొదట్లో వీధి-వర్తకునిగా పనిచేసిన ఆయన ఆ తర్వాత ఒక స్థానిక కర్మాగారంలో మెకానిక్‌గా పనిచేశారు. ఓల్గా తల్లితండ్రుల నుంచి పెళ్ళి కానుకగా అందిన 2,000-రూబల్ (దాదాపు £1,000) సొమ్మును నల్ల-బజారు సరుకులైన సుగంధద్రవ్యాలు, డియోడిరెంట్లు, బిగుతైన దుస్తులు, మరియు టూత్‌పేస్టులు కొనుగోలు కోసం పెట్టుబడిగా పెట్టిన అబ్రమోవిచ్ 1987 డిసెంబరులో లేదా ఆ సమీప రోజుల్లో మాస్కోలో ఆ వస్తువులను విక్రయించాడు. వ్యాపారంలో లభించిన ప్రతి విజయంతో అత్మవిశ్వాసం పెరగడంతో అబ్రమోవిచ్ త్వరలోనే తన పెట్టుబడిని రెండింతలు, మూడింతలుగా పెంచారు. దీనితర్వాత ప్లాస్టిక్ బొమ్మల (ప్లాస్టిక్ బాతులు మరియు సైనికులుతో సహా) తయారీ స్థాయికి ఎదగడంతో పాటు ఒక ఆటోమొబైల్ విడిభాగాల కోపరేటివ్‌ను కూడా ప్రారంభించారు. అటుపై మాస్కోలోని గుబ్కిన్ ఇనిస్టిట్యూట్ ఆఫ్ ఆయిల్ అండ్ గ్యాస్‌పై దృష్టి పెట్టిన ఆయన (ఈ సమయంలో ఆయన రీట్రేడెడ్ కారు టైర్ల అమ్మకాలను కూడా చేపట్టారు), తర్వాత స్విస్ వ్యాపార సంస్థ అయిన రునికామ్ కోసం సరుకుల వాణజ్యం చేశారు.